## El Consell aprova la contractació d’emergència del servici de vigilància de les oficines mòbils de Labora per a atendre els municipis de la riuada

*** Els centres Espai Labora de Catarroja, Alaquàs i Chiva es troben dins de la zona afectada per la riuada i Labora ha instal·lat oficines mòbils**

El Consell ha aprovat la contractació d’emergència de la vigilància per a la seguretat de les tres unitats mòbils de Labora que s’han situat en municipis afectats per la riuada.

Cal recordar que els centres Espai Labora de Catarroja, Alaquàs i Chiva es troben dins de la zona afectada per la DANA i han patit importants desperfectes, la qual cosa ha provocat que el Servici Valencià d’Ocupació i Formació instal·le unitats mòbils per a atendre la ciutadania d’eixes poblacions.

Este servici, que s’ha contractat per 811.540 euros, garantix la seguretat tant del personal com de les persones usuàries.

Fecha: 23/12/2024